text: De Clarmondine repensoit
   Que ele tout à plain diroit
   Kan c'on li vorroit demander,
   Ne feroit force dou celer.
   Ne set qu'il puist dire ne faire.
   En mauvais point voit son afaire
   Entre tourment et maladie ;
   Ont sus sa santé grant envie
   K'entre aus II l'assaillirent si
   Que en frenesie cheï.
   Car anuis le fist trebuchier
   Si k'ains puis ne pot redrecier.
   Le cuer maté, le cors vaincu
   Ot, si qu'il ne sot où il fu.
  